**„Návrh“**

**Zmluva o nákupe a servise analyzátorov dychu**

uzatvorená podľa § 269 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný** **zákonník**“) a podľa zákona č. 343/2015 Z. z., o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) (ďalej len „**zmluva**“)

**Zmluvné strany**

|  |  |
| --- | --- |
| **Kupujúci:** |  |
| Názov: | Slovenská republika zastúpená Ministerstvom vnútra Slovenskej republiky |
| Sídlo: | Pribinova 2, 812 72 Bratislava, Slovenská republika |
| V zastúpení: |  |
| IČO: |  |
| DIČ: |  |
| Bankové spojenie: |  |
| Číslo účtu: |  |
| BIC/SWIFT kód: |  |
| Internetová adresa (URL): |  |
| (ďalej len „**kupujúci**“) |  |

a

|  |  |
| --- | --- |
| **Predávajúci:** |  |
| Názov: |  |
| Sídlo: |  |
| zastúpený: |  |
| IČO: |  |
| DIČ: |  |
| Bankové spojenie: |  |
| SWIFT : |  |
| IBAN: |  |
| E-mail: |  |
| Tel.: |  |
| Internetová adresa (URL): |  |
| Zapísaný v: |  |
| (ďalej len „**predávajúci**“) |  |

(kupujúci a predávajúci ďalej len „**Zmluvné strany**“)

Úvodné ustanovenie

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona o verejnom obstarávaní vyhlásilo vo Vestníku verejného obstarávania č. ........ zo dňa .......... 2023 pod značkou ........MST verejnú súťaž na predmet na zákazky „**Nákup ručných analyzátorov dychu, doplnkového príslušenstva a poskytovanie servisných služieb**“.
  2. Predávajúci predložil vo verejnej súťaži ponuku a na základe vyhodnotenia ponúk sa stal úspešným uchádzačom.
  3. Predmet zmluvy je financovaný z prostriedkov štátneho rozpočtu.

Predmet zmluvy

* 1. Predmetom tejto zmluvy je záväzok predávajúceho dodať kupujúcemu riadne a včas:
     1. **350 ks ručných (mobilných) analyzátorov dychu,**
     2. **350 ks tlačiarní protokolov,**
     3. **350 ks transportných kufríkov a**
     4. **350 ks stolných nabíjacích modulov.**
  2. Plnenie podľa bodu 2.1 musí zodpovedať špecifikácii podľa prílohy č. 1 zmluvy a ďalej sa označuje ako „**Hlavné plnenie**“.
  3. Kupujúci sa zaväzuje riadne a včas dodané Hlavné plnenie prevziať a zaplatiť zaň kúpnu cenu v súlade s čl. V. tejto zmluvy.
  4. Okrem Hlavného plnenia podľa bodu 2.1 tejto zmluvy je súčasťou tejto zmluvy aj opcia, v rámci ktorej si kupujúci môže od predávajúceho objednať **ručné (mobilné) analyzátory dychu**, **tlačiarne protokolov, transportné kufríky alebo stolné nabíjacie moduly** vrátane dopravy do miesta dodania, v špecifikácii podľa prílohy č. 1 zmluvy, a to aj opakovane, no v maximálnom celkovom počte uvedenom v položkách 1b, 2b, 3b a 4b v prílohe č. 2 tejto zmluvy. V prípade ak kupujúci voči predávajúcemu vystaví takúto objednávku, predávajúcemu vzniká záväzok dodať kupujúcemu riadne a včas predmet objednávky a záväzok kupujúceho riadne a včas dodaný predmet objednávky prevziať a zaplatiť zaň kúpnu cenu v súlade s čl. V. tejto zmluvy (ďalej len „Opcia“). V rámci Opcie kupujúci nie je povinný objednať maximálne množstvo. Celkové objednané množstvo predmetu opcie v rámci Opcie bude závisieť výlučne od potrieb kupujúceho. Kupujúci nemá povinnosť uplatniť Opciu a predávajúci nemá žiaden nárok na uplatnenie Opcie. Lehota, v rámci ktorej kupujúci môže využiť Opciu, je stanovená na 24 mesiacov od nadobudnutia účinnosti tejto zmluvy.
  5. Hlavné plnenie podľa bodu 2.1 a Opcia podľa bodu 2.4 tejto zmluvy sa ďalej označuje aj ako „Plnenie“.
  6. Predmetom tejto zmluvy je aj záväzok predávajúceho poskytnúť kupujúcemu **servisné služby zariadení dodaných na základe tejto zmluvy** vymedzené v prílohe č. 1 tejto zmluvy (ďalej len „Servisné služby“). Servisné služby budú poskytované po dobu 60 mesiacov od nadobudnutia účinnosti tejto zmluvy.
  7. Servisné služby podľa tejto zmluvy pozostávajú z:
     1. Bezplatného záručného a plateného mimozáručného servisu a opráv prístrojov vrátane dodania potrebných náhradných dielov,
     2. justáže pred následným overením podľa § 27 zákona č. 157/2018 Z. z. o metrológii a o zmene a doplnení niektorých zákonov v znení neskorších predpisov (ďalej len „následné overenie“),
     3. zabezpečenie logistiky podľa prílohy č. 1 a 3 tejto zmluvy a
     4. dodania roliek termopapiera a náustkov.
  8. Na účely tejto zmluvy sa servisom a opravou prístroja podľa bodu 2.7 rozumie vykonávanie činností poskytovateľa spočívajúcich v odstraňovaní akýchkoľvek porúch a poškodení prístroja vrátane ich príslušenstva, ako aj softvérového či doplnkového vybavenia prístroja. Servis a oprava musia zahŕňať všetky úkony potrebné pre uvedenie prístroja do prevádzkyschopného stavu, vrátane možnosti výmeny neopraviteľného dielu prístroja za nový originálny náhradný diel prístroja. Súčasťou servisu a opravy prístroja je aj následne overenie v prípade, že si to rozsah opravy vyžaduje.
  9. Poskytovateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak sa na strane poskytovateľa ako zmluvnej strany podieľa skupina dodávateľov podľa § 37 zákona, má každý člen tejto skupiny dodávateľov povinnosť byť zapísaný v registri partnerov verejného sektora.
  10. Predávajúci môže zadať plnenie, ktoré je predmetom tejto zmluvy iba subdodávateľom uvedeným v prílohe č. 4 tejto zmluvy. Za plnenie realizované subdodávateľom predávajúci zodpovedá rovnako akoby zmluvu plnil sám.
  11. V Prílohe č. 4 tejto zmluvy sú uvedené údaje o všetkých známych subdodávateľoch predávajúceho ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  12. Predávajúci je oprávnený zmeniť subdodávateľa iba s predchádzajúcim písomným súhlasom kupujúceho, a to formou písomného dodatku k tejto zmluve. Navrhovaný subdodávateľ musí spĺňať podmienky účasti týkajúce sa osobného postavenia podľa § 32 zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní; oprávnenie poskytovať službu sa preukazuje vo vzťahu k tej časti predmetu plnenia, ktorú má subdodávateľ plniť. V prípade ak navrhovaný subdodávateľ bude realizovať opravu určených meradiel, musí predávajúci predložiť rozhodnutie o platnej registrácii podľa zákona č. 157/2018 Z. z. pre oblasť opravy určených meradiel, a to analyzátorov dychu, aj za subdodávateľa. Predávajúci je pritom povinný oznámiť kupujúcemu údaje podľa bodu 2.11 tohto článku zmluvy o novom subdodávateľovi. Predávajúci je povinný kupujúcemu oznámiť akúkoľvek zmenu subdodávateľa a zmenu údajov u subdodávateľov, uvedených v Prílohe č. 4 tejto zmluvy, a to bezodkladne.
  13. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  14. Predávajúci je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom predávajúceho v zmysle zákona č. 315/2016 Z.z..

Dodacie podmienky Hlavného plnenia a Opcie

* 1. **Predávajúci sa zaväzuje dodať kupujúcemu Hlavné plnenie najneskôr do*180 (kalendárnych) dní* odo dňa nadobudnutia účinnosti tejto zmluvy**. Lehota dodania predmetu objednávky vystavenej v rámci Opcie bude zmluvnými stranami dohodnutá pred vystavením objednávky. Pokiaľ sa zmluvné strany nedohodnú, je lehota dodania 180 dní odo dňa doručenia objednávky Predávajúcemu.
  2. Predávajúci sa zaväzuje dodať Plnenie v súlade s dohodnutými technickými a funkčnými charakteristikami, všeobecne záväznými právnymi predpismi platnými na území SR, technickými normami a podmienkami tejto zmluvy. Ak je predmetom dodania analyzátor dychu, Predávajúci sa zaväzuje súčasne s odovzdaním Plnenia odovzdať kupujúcemu aj certifikát o prvotnom overení prístroja.
  3. Predávajúci zabezpečí dodanie Plnenia na miesto dodania a vyloženie v mieste dodania na jeho vlastné náklady.
  4. Miestom dodania Plnenia je Ministerstvo vnútra SR, Košická 47, Bratislava.
  5. Odovzdanie a prevzatie Plnenia bude vykonané poverenými zástupcami kupujúceho a predávajúceho v mieste dodania.
  6. Predávajúci je povinný vyrozumieť zástupcu kupujúceho (doporučeným listom alebo e-mailom) o pripravenosti Plnenia alebo jeho časti, ktorým je len pre účely tejto zmluvy [.......@minv.sk](mailto:.......@minv.sk).
  7. Pri dodaní Plnenia predávajúci predloží Kupujúcemu dodací list. Kupujúci po prebratí Plnenia dodací list písomne potvrdí. Kupujúci môže po prevzatí Plnenia riadne užívať a predávajúci sa mu zaväzuje toto užívanie dňom prebratia umožniť. Kupujúci si vyhradzuje právo prevziať iba Plnenie funkčné, bez zjavných vád, dodané v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodané Plnenie a nezaplatiť cenu za neprebrané Plnenie.
  8. Kupujúci je oprávnený odmietnuť prijatie Plnenie, ktoré nemá požadovanú kvalitu podľa tejto zmluvy.
  9. Predávajúci je povinný umožniť kupujúcemu dôkladné oboznámenie sa s Plnením, dodať Plnenie kupujúcemu v plnom rozsahu a množstve, v dohodnutom termíne, v bezchybnom stave a dohodnutej kvalite, vyhotovení a umožniť jeho prevzatie.
  10. Vlastnícke právo k dodanému Plneniu prechádza na kupujúceho dňom jeho dodania a prevzatia podpisom dodacieho listu vyhotoveného predávajúcim a zaplatením kúpnej ceny.
  11. Nebezpečenstvo škody na Plnení prechádza na kupujúceho splnením podmienok bodu 3.7 tohto článku zmluvy.

**Dodacie podmienky Servisných služieb**

* 1. Poskytovanie Servisných služieb bude prebiehať na základe samostatných písomných objednávok kupujúceho. Množstvá a druhy jednotlivých servisných služieb vymedzených touto zmluvou, ktoré sa majú poskytnúť, budú stanovené kupujúcim v jednotlivých písomných objednávkach obsahujúcich spravidla
     1. identifikačné údaje objednávateľa a poskytovateľa,
     2. číslo objednávky a dátum jej vystavenia,
     3. identifikačné číslo prístroja,
     4. odhadovanú celkovú cenu,
     5. miesto odovzdania prístroja po poskytnutí služieb,
     6. meno, priezvisko a telefonický, príp. emailový, kontakt na zástupcu objednávateľa oprávneného odsúhlasovať prípadné zmeny v objednávke.
  2. V prípade oprava/poruchy tovaru, na ktorú sa vzťahuje záruka, predávajúci zabezpečí bezplatný autorizovaný servis (vrátane náhradných dielov) a opravu alebo výmenu tovaru. V prípade ak je v dôsledku takejto opravy potrebné vykonať následné overenie zariadenia, predávajúci zabezpečí následné overenie a justáž zariadenia vo vlastnej réžii a na vlastné náklady. Pri každej záručnej oprave analyzátora sa vykoná jeho profylaxia v cene podľa tejto zmluvy. Pri takomto type servisného úkonu kupujúci hradí dopravu (jedného analyzátora od predávajúceho ku kupujúcemu).
  3. V prípade opravy/poruchy tovaru, na ktorú sa nevzťahuje záruka a ktorá si vyžaduje následné overenie prístroja, predávajúci kupujúceho na túto skutočnosť elektronickou poštou upozorní a následne po poskytnutí súhlasu zástupcom predávajúceho zabezpečí dopravu prístroja na a z následného overenia. Predávajúci je povinný elektronickou poštou informovať kupujúceho o odoslaní prístroja tretej osobe zabezpečujúcej následné overenie, a to najneskôr 1 pracovný deň pred odoslaním. Samotné následné overenie prístroja zabezpečuje kupujúci u tretej osoby na území Slovenskej republiky. Identifikačné údaje osoby zabezpečujúcej následné overenie je kupujúci povinný poskytnúť predávajúcemu do 5 pracovných dní od nadobudnutia účinnosti tejto zmluvy alebo do piatich pracovných dní od zmeny osoby zabezpečujúcej následné overenie.
  4. Predávajúci je povinný v pracovnom výkaze po odstránení poruchy prístroja uviesť pravdepodobný dôvod vzniku poruchy, ako napr. zlá manipulácia, poškodenie bežnou prevádzkou, pád prístroja, hrubé zaobchádzanie, neodborne preinštalovaný program, nedodržanie návodu na obsluhu, porucha prístroja nezávislá od používateľa a pod.
  5. Predávajúci sa zaväzuje poskytnúť servisné služby definované v bode 2.7 tejto zmluvy v súlade s odporúčaniami výrobcu prístroja, pri dodržaní ceny uvedenej v článku V. Tejto zmluvy a v termínoch podľa bodu 4.8 tejto zmluvy.
  6. Kupujúci nahlasuje poruchy a požiadavky na opravu formou písomnej objednávky, ktorú doručí predávajúcemu písomne alebo elektronickou poštou na adresu predávajúceho ....................@...............
  7. Doručenie prístroja predávajúcemu pred poskytnutím služieb na miesto podľa bodu 4.21 tejto zmluvy vykoná kupujúci na vlastné náklady.
  8. Predávajúci sa zaväzuje zabezpečiť:
     1. služby uvedené v bode 2.7.1 tejto zmluvy, ak sa nevykonáva následné overenie, najneskôr do 3 (slovom troch) pracovných dní odo dňa prevzatia prístroja;
     2. služby uvedené v bode 2.7.2 a 2.7.3 tejto zmluvy, ak sa vykonáva následné overenie, najneskôr do 5 (slovom piatich) pracovných dní odo dňa prevzatia prístroja;
     3. služby uvedené v bode 2.7.1, 2.7.2 a 2.7.3 tejto zmluvy, ak sa vykonáva následné overenie, najneskôr do 5 (slovom piatich) pracovných dní odo dňa prevzatia prístroja;
  9. Doby uvedené v bode 4.8.2 a 4.8.3 tejto zmluvy neplynú po dobu od doručenia prístroja tretej osobe zabezpečujúcej následné overenie po dobu kedy táto tretia osoba oznámi predávajúcemu vykonanie následného overenia. Doby uvedené v bode 4.8 tejto zmluvy môžu byť na základe odôvodnenej písomnej požiadavky predávajúceho so súhlasom kupujúceho predĺžené o 14 (slovom štrnásť) pracovných dní, a to aj opakovane, v prípade nutnosti zaobstarania niektorých náhradných dielov od výrobcu prístroja, alebo nutnosti zaslania prístroja, alebo jeho časti na diagnostiku a opravu výrobcovi, prípadne v dôsledku zásahu vyššej moci. Súhlas kupujúceho podľa predchádzajúcej vety sa nevyžaduje v prípade opráv, na ktoré sa vzťahuje záruka.
  10. V prípade rozsiahlych opráv, ktoré presiahnu zmluvne dojednanú dobu alebo predpokladanú cenu stanovenú v písomnej objednávke, predávajúci túto skutočnosť bezodkladne písomne alebo elektronickou poštou oznámi kupujúcemu. Predávajúci je oprávnený v takejto oprave pokračovať až po písomnom schválení kupujúcim. Plynutie doby podľa bodu 4.8 tejto zmluvy je do udelenia súhlasu kupujúcim prerušené.
  11. Za okolnosti vyššej moci sa pre účely tejto zmluvy považujú okolnosti, ktoré nastali nezávisle od vôle povinnej strany a bránia jej v splnení predmetných povinností, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, a to najmä vojna, živelné katastrofy, štrajky. Za vyššiu moc sa však nepovažujú najmä výpadky vo výrobe, nesplnenie alebo oneskorenie dodávok od subdodávateľov, resp. nezískanie úradných povolení.
  12. Predávajúci sa zaväzuje vystaviť podrobný pracovný výkaz všetkých poskytnutých služieb a použitých náhradných dielov. Uvedené listinné podklady sú východiskovým dokumentom potvrdzujúcim oprávnenosť fakturovaných nákladov a podkladom k úhrade faktúry.
  13. Bezodkladne po vykonaní objednaných služieb o tejto skutočnosti predávajúci prostredníctvom emailu oboznámi kupujúceho.
  14. Po poskytnutí služieb kupujúci prevezme prístroj od predávajúceho na základe pracovného výkazu obsahujúceho súpis vykonaných prác. Pracovný výkaz je podrobný dokument, v ktorom sú uvedené a popísané všetky vykonané služby súvisiace s predmetom tejto zmluvy, s uvedením použitých originálnych náhradných dielov a počtu normohodín prislúchajúcich výkonu jednotlivých služieb. Služby v pracovnom výkaze musia byť uvádzané detailne a prehľadne, za účelom jednoduchej identifikácie ceny jednotlivej položky služieb. V prípade postupu podľa bodu 4.10 sa súčasťou výkazu stáva aj zmena objednávky. V pracovných výkazoch alebo vo faktúrach sa nesmú uvádzať nejednoznačne zadefinované služby. Nedostatky v definovaní služieb je predávajúci po vyzvaní kupujúceho ihneď povinný odstrániť.
  15. Po bolo po poskytnutí služieb vykonané následné overenie, predávajúci spolu s prístrojom odovzdá originál certifikátu z následného overenia.
  16. Doručenie prístroja po vykonaní služieb do miesta určenom kupujúcim v zmysle objednávky zabezpečí predávajúci
  17. Vymenený nefunkčný náhradný diel na žiadosť kupujúceho odovzdá predávajúci zodpovednej osobe kupujúceho, ktorá preberá prístroj po vykonaní opravy a túto skutočnosť vyznačí v pracovnom výkaze. V prípade ponechania nefunkčného náhradného dielu u predávajúceho, tento zabezpečí likvidáciu elektroodpadu v súlade so zákonom č. 79/2015 Z. z. o odpadoch a o zmene a doplnení niektorých zákonov.
  18. Predávajúci sa zaväzuje počínať si pri poskytovaní servisných služieb tak, aby oprava boli vykonané v čo najkratšom čase.
  19. Predávajúci sa zaväzuje k maximálnej úspornosti a efektivite pri poskytovaní služieb. Výmenu a fakturáciu dielov, vykoná len v prípade poškodenia takýchto dielov v takej miere, že ich opätovné použitie už nie je možné.
  20. Predávajúci zabezpečí poskytovanie služieb v mieste prevádzky predávajúceho (či už vlastnej alebo zmluvnej), ktorá sa nachádza na území Slovenskej republiky.
  21. Odovzdanie prístroja kupujúcim pred poskytnutím služieb bude uskutočnené na mieste ..............
  22. Miesto odovzdania prístroja predávajúcim po poskytnutí služieb kupujúci uvedie v objednávke.

Cena

* 1. Kúpna cena Plnenia a Servisných služieb je stanovená dohodou zmluvných strán ako cena konečná v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Cena je uvedená v prílohe č. 2 a 3 tejto zmluvy.
  2. Jednotkové ceny položiek Hlavného plnenia sú uvedené v položkách 1a, 2a, 3a a 4a prílohy č. 2 tejto zmluvy. Jednotkové ceny položiek Opcie sú uvedené v položkách 1b, 2b, 3b a 4b prílohy č. 2 tejto zmluvy. V prípade ak objednávka v rámci Opcie bude vykonaná do 10 dní odo dňa nadobudnutia účinnosti tejto zmluvy, platia v rámci takejto objednávky jednotkové ceny Hlavného plnenia.
  3. Kúpna cena Plnenia a Servisných služieb je stanovená vrátane colných a daňových poplatkov. Kúpna cena Plnenia je vrátane dopravy do miesta plnenia a vyloženia v mieste dodania.
  4. Cena originálnych náhradných dielov v rámci Servisných služieb vychádza z cien cenníka náhradných dielov podľa prílohy č. 3 tejto zmluvy.
  5. Maximálna celková hodnota poskytnutých plnení podľa tejto zmluvy je ...doplní sa hodnota z bunky H27 hárku štruktúrovaný rozpočet prílohy č. 1 SP..... . V cene je zahrnuté dodanie Plnenia a poskytnutie Servisných služieb. Cena náhradných dielov sa do maximálnej celkovej hodnoty poskytnutých plnení nezapočítava. Kupujúci si vyhradzuje právo nevyčerpať celú Opciu a Servisné zmluvy, pretože ich potreba zavisí od skutočných potrieb kupujúceho.
  6. Dohodnutú cenu je možné meniť iba pri zmene colných a daňových predpisov alebo vždy len po vzájomnej dohode zmluvných strán, v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a v súlade so zákonom o verejnom obstarávaní, formou písomného a očíslovaného dodatku.
  7. Ak po poskytnutí služby podľa bodu 2.7.1 alebo 2.7.2 tejto zmluvy bude výsledkom následného overenia prístroja zamietací list, predávajúci je povinný vykonať opätovne službu podľa bodu 2.7.2 a 2.7.3 tejto zmluvy bezplatne, a to aj opakovane, až do úspešného vykonania následného overenia prístroja.
  8. Zmluvné strany sa dohodli, že jednotkové ceny Servisných služieb uvedených v prílohe č. 2 tejto zmluvy a ceny náhradných dielov uvedených v prílohe č. 3 tejto zmluvy môže predávajúci v reakcii na mieru inflácie automaticky navýšiť, a to za nasledovných podmienok:
     1. navýšenie nie je možné vykonať v kalendárnom roku uzatvorenia zmluvy a súčasne skôr ako o 6 mesiacov od uzavretia zmluvy,
     2. po prvom navýšení možno navýšenie vykonať o každých 12 mesiacov s platnosťou na ďalších min. 12 mesiacov,
     3. navýšenie je možné vykonať iba v prípade, ak percentuálna miera Inflácie podľa bodu 5.9 je viac ako 2,5 %,
     4. navýšenie je možné vykonať len o percentuálnu hodnotu automatického inflačného indexu.
  9. Percentuálnou mierou Inflácie pre účely tejto zmluvy sa rozumie hodnota uvedená Štatistickým úradom Slovenskej republiky na webe <https://datacube.statistics.sk/#!/view/sk/vbd_sk_win2/sp1819ms/v_sp1819ms_00_00_00_sk> (web je platný v čase uzavretia zmluvy), a to hodnota indexu cien priemyselných výrobcov podľa SK NACE Rev. 2 bez spotrebnej dane – tuzemsko, konkrétne riadok „33 Oprava a inštalácia strojov a prístrojov“, podriadok „romr = 100“, podstĺpec „1. – 12.“ stĺpca s rokom predchádzajúcim roku v ktorom k navýšeniu cien dochádza, pričom do tejto hodnoty sa odpočíta hodnota 100. Pre odstránenie pochybností zmluvné strany berú na vedomie, že nejde o mieru inflácie meranej indexom spotrebiteľských cien.
  10. Percentuálnou hodnotou automatického inflačného indexu sa pre účely tejto zmluvy rozumie 100 % hodnoty percentuálnej miery Inflácie.
  11. Predávajúci je povinný písomne informovať kupujúceho o navýšení cien podľa bod 5.8 najmenej 15 dní pred navýšením cien. Oznámenie musí obsahovať aktualizovanú prílohu č. 1 zmluvy, údaj o momente od kedy dochádza k navýšeniu cien a odôvodnenie umožňujúce overenie splnenia dôvodov podľa bodu 5.8; inak je navýšenie cien neplatné.
  12. Zmluvné strany sa dohodli, že jednotkové ceny uvedené v prílohe č. 1 tejto zmluvy môže kupujúci v reakcii na mieru deflácie automaticky znížiť, a to za nasledovných podmienok:
      1. zníženie nie je možné vykonať v kalendárnom roku uzatvorenia zmluvy a súčasne skôr ako o 6 mesiacov od uzavretia zmluvy,
      2. po prvom znížení možno zníženie vykonať o každých 12 mesiacov s platnosťou na ďalších min. 12 mesiacov,
      3. zníženie je možné vykonať iba v prípade, ak miera deflácie je viac ako 2,5 %,
      4. zníženie je možné vykonať len o percentuálnu hodnotu automatického deflačného indexu.
  13. Percentuálnou hodnotou automatického deflačného indexu sa pre účely tejto zmluvy rozumie percentuálna miera deflácie určená primerane spôsobom podľa bodu 5.9.
  14. Kupujúci je povinný písomne informovať predávajúceho o znížení cien podľa bod 5.12 tejto zmluvy najmenej 30 dní pred znížením cien. Oznámenie musí obsahovať aktualizovanú prílohu č. 1 zmluvy, údaj o momente od kedy dochádza ku zníženiu cien a odôvodnenie umožňujúce overenie splnenia dôvodov podľa bodu 5.12 tejto zmluvy; inak je zníženie cien neplatné.

**Platobné podmienky**

* 1. Zálohové platby ani platba vopred sa neumožňujú. Úhrada ceny sa uskutoční po prebratí Plnenia kupujúcim, formou prevodu na bankový účet predávajúceho uvedeného v záhlaví tejto zmluvy v časti Predávajúci.Bezhotovostný platobný styk sa uskutoční prostredníctvom finančného ústavu kupujúceho na základe faktúry, ktorej splatnosť je dohodnutá v lehote tridsať (30) dní odo dňa doručenia faktúry kupujúcemu. Cena sa považuje za uhradenú dňom odpísania finančných prostriedkov z účtu kupujúceho.
  2. Neoddeliteľnou súčasťou faktúry za Plnenie a dodanie roliek termopapiera a náustkov bude dodací list potvrdený kupujúcim. Neoddeliteľnou súčasťou faktúry za Servisné služby bude pracovný výkaz potvrdený kupujúcim, kópia objednávky, preberací protokol podpísaný kupujúcim pri odovzdávaní prístroja po vykonanej oprave, prípadne v závislosti od typu služby justážny list a/alebo kópiu certifikátu o následnom overení prístroja.
  3. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

**Zodpovednosť škodu a záruka**

* 1. Zodpovednosť za škodu vzniknutú na prístroji prechádza na kupujúceho momentom dodania. Zodpovednosť za škodu vzniknutú na prístroji prechádza na predávajúceho momentom prevzatia prístroja za účelom poskytovania Servisných služieb až do času odovzdania prístroja späť kupujúcemu po zabezpečení servisných služieb, s výnimkou doby od odovzdania prístroja tretej osobe zabezpečujúcej následné overenie po prevzatie prístroja od tretej osoby zabezpečujúcej následné overenie.
  2. Predávajúci poskytuje záruku na Plnenie v trvaní podľa prílohy č. 1 tejto zmluvy a na poskytnuté služby v dĺžke minimálne 6 (slovom šesť) mesiacov odo dňa poskytnutia služby uvedeného na pracovnom výkaze.
  3. Náhradné diely použité pri oprave majú záruku 24 (slovom dvadsaťštyri) mesiacov odo dňa uvedeného na pracovnom výkaze, s výnimkou akumulátora, na ktorý sa poskytuje záruka 12 (slovom dvanásť) mesiacov odo dňa uvedeného na pracovnom výkaze.
  4. Kupujúci je povinný reklamovať prípadné vady Plnenia alebo poskytnutých Servisných služieb u predávajúceho bezodkladne po ich zistení písomne alebo elektronickou poštou.
  5. Reklamácia musí obsahovať:
     1. číslo objednávky/zmluvy,
     2. popis vady alebo popis spôsobu, akým sa vada prejavuje.
  6. Predávajúci je povinný v prípade reklamácie zabezpečiť bezplatné odstránenie vád v lehote podľa bodu 4.8 tejto zmluvy.
  7. Kupujúci si vyhradzuje právo prevziať prístroj po realizácii služby výhradne v kvalite predpísanej príslušnými všeobecne záväznými právnymi predpismi platnými na území SR a technickými normami.
  8. Predávajúci nezodpovedá za vady a ich následky vzniknuté neodbornou obsluhou alebo opravami prístroja realizovaných kupujúcim, svojvoľnou manipuláciou s prístroja alebo používaním neoriginálnych náhradných dielov a spotrebného materiálu, ktoré neodporučil výrobca konkrétneho prístroja alebo predávajúci.

Ostatné dojednania

* 1. Predávajúci prehlasuje, že Plnenie nie je zaťažené právami tretích osôb.
  2. Predávajúci je povinný dodať Plnenie kupujúcemu v množstve dohodnutom touto zmluvou, resp. budúcimi objednávkami, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1 zmluvy.
  3. Kupujúci je povinný:
     1. prebrať bezchybné Plnenie a Servisné služby v deň dodania, ktorý mu predávajúci oznámi podľa bodu 4.6 tejto zmluvy,
     2. riadne a včas zaplatiť kúpnu cenu dohodnutú v tejto zmluve.
  4. Predávajúci je povinný strpieť výkon kontroly/auditu/overovania súvisiaceho s plnením tejto zmluvy a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú najmä:
     1. poverení zamestnanci Zodpovedného orgánu,
     2. poverení zamestnanci Orgánu auditu,
     3. poverení zamestnanci Najvyššieho kontrolného úradu Slovenskej republiky,
     4. poverení zamestnanci Úradu pre verejné obstarávanie,
     5. riadne splnomocnení zástupcovia Európskej komisie, Európskeho úradu na boj proti podvodom a Európskeho dvora audítorov,
     6. osoby prizvané orgánmi uvedenými v bode 8.4 v súlade s príslušnými právnymi predpismi SR a ES.

**Zmluvné pokuty a úroky z omeškania týkajúce sa Hlavného plnenia a Opcie**

* 1. Pre prípad nedodržania podmienok tejto zmluvy dohodli Zmluvné strany nasledovné zmluvné pokuty a úroky z omeškania:
     1. za omeškanie predávajúceho s dodaním Hlavného plnenia alebo Opcie v lehote bodu 3.1 tejto zmluvy, vrátane príslušných dokladov podľa bodu 3.2 tejto zmluvy, je kupujúci oprávnený uplatniť si voči predávajúcemu zmluvnú pokutu vo výške 0,05 % z hodnoty Plnenia, s ktorého dodaním je v omeškaní, a to za každý aj začatý deň omeškania,
     2. za omeškanie predávajúceho s odstránením vady predmetu zmluvy v lehote podľa bodu 4.8 a 7.6 tejto zmluvy je kupujúci oprávnený uplatniť si zmluvnú pokutu vo výške 0,05 % z ceny vadného Plnenia za každý aj začatý deň omeškania,
     3. za omeškanie kupujúceho so zaplatením kúpnej ceny je predávajúci oprávnený uplatniť si zákonný úrok z omeškania z nezaplatenej ceny za každý aj začatý deň omeškania.
  2. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
  3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť. Zmluvnú pokutu zaplatí predávajúci kupujúcemu v lehote tridsiatich (30) dní odo dňa doručenia faktúry predávajúcemu. Zmluvnú pokutu zaplatí kupujúci predávajúcemu v lehote tridsiatich (30) dní odo dňa doručenia faktúry kupujúcemu.

**Skončenie zmluvy**

* 1. Zmluva sa uzatvára na dobu určitú a to na obdobie 60 mesiacov odo dňa nadobudnutia jej účinnosti alebo do vyčerpania finančného limitu uvedeného v článku V. bode 5.5 tejto zmluvy podľa toho, ktorá skutočnosť nastane skôr.
  2. Zmluvné strany sa dohodli, že zmluvu alebo objednávku v rámci Opcie je možné skončiť:
     1. uplynutím doby, na ktorú bola uzavretá,
     2. písomnou dohodou Zmluvných strán, a to dňom uvedeným v takejto dohode; v dohode o skončení zmluvy (alebo opcie) sa súčasne upravia nároky Zmluvných strán vzniknuté na základe alebo v súvislosti s touto zmluvou,
     3. písomným odstúpením od zmluvy v prípade podstatného porušenia zmluvy,
     4. písomným odstúpením od Opcie v prípade podstatného porušenia Opcie.
  3. Odstúpenie od zmluvy alebo opcie sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v tejto zmluve.
  4. Za podstatné porušenie zmluvy sa považuje:
     1. na strane predávajúceho omeškanie predávajúceho s dodaním hlavného plnenia oproti dohodnutému termínu plnenia o viac ako 30 dní,
     2. na strane predávajúceho porušenie akejkoľvek povinnosti vyplývajúcej mu z tejto zmluvy, ktoré predávajúci nenapraví a takúto povinnosť nesplní ani v primeranej dodatočnej lehote poskytnutej kupujúcim v písomnom upozornení na porušenie zmluvy doručenom predávajúcemu,
     3. na strane predávajúceho ak kúpna cena bude fakturovaná v rozpore s podmienkami dohodnutými v tejto zmluve,
     4. na strane predávajúceho ak predávajúci dodá kupujúcemu Plnenie takých parametrov, ktoré sú v rozpore s touto zmluvou,
     5. na strane kupujúceho ak kupujúci je v omeškaní so zaplatením faktúry o viac ako 60 dní po lehote jej splatnosti,
     6. na strane predávajúceho ak predávajúci poruší jeho povinnosti podľa bodu 2.10 až 2.14 tejto zmluvy,
     7. na strane predávajúceho ak voči predávajúcemu začalo konkurzné konanie alebo reštrukturalizácia,
     8. na strane predávajúceho ak predávajúci vstúpil do likvidácie.
  5. Ustanovenia bodov 10.4.1 až 10.4.8 sa primerane aplikujú aj na podstatné porušenie opcie.
  6. Odstúpiť od zmluvy je ďalej možné aj z dôvodov uvedených v § 19 zákone o verejnom obstarávaní.
  7. Odstúpenie od zmluvy alebo opcie má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
  8. Zmluvná strana, ktorá odstúpi od tejto zmluvy, má právo požadovať od druhej zmluvnej strany náhradu škody, ktorá jej týmto konaním vznikla, okrem prípadov vyššej moci charakterizovanej v bode 10.9 tejto zmluvy.
  9. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania predmetu zmluvy trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.
  10. Túto zmluvu môže kupujúci písomne vypovedať aj bez udania dôvodu. Výpoveď sa však nemá účinky vo vzťahu k záväzkom ohľadom dodania Hlavného plnenia podľa bodu 2.1 tejto zmluvy a vo vzťahu k záväzkom ohľadom objednávkou kupujúceho na Opciu vystaveným pred výpoveďou zmluvy. Výpovedná lehota je 3 mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Predávajúcemu.

**Spoločné a záverečné ustanovenia**

* 1. Akákoľvek písomnosť alebo iné správy, ktoré sa doručujú v súvislosti so zmluvou druhej Zmluvnej strane (každá z nich ďalej ako „**Oznámenie**“) musia byť:
     1. v písomnej podobe,
     2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom zmluvy.
  2. Faktúra musí byť doručená kupujúcemu v písomnej podobe osobne, poštou prvou triedou s uhradeným poštovným alebo kuriérom prostredníctvom kuriérskej spoločnosti na adresu, ktorá bude oznámená v súlade s týmto článkom zmluvy.
  3. Oznámenie poskytované kupujúcemu bude zaslané na adresu uvedenú nižšie alebo inej osobe alebo na inú adresu, ktorú kupujúci priebežne písomne oznámi predávajúcemu v súlade s týmto článkom zmluvy:

Ministerstvo vnútra Slovenskej republiky, Pribinova 2, 812 72 Bratislava

k rukám: .....................

email: .....................

Oznámenie poskytované predávajúcemu bude zaslané na adresu uvedenú nižšie alebo inej osobe alebo na inú adresu, ktorú predávajúci priebežne písomne oznámi kupujúcemu v súlade s týmto článkom zmluvy:

*Predávajúci:* ....................

k rukám: .....................

email: .....................

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
  2. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný a očíslovaný dodatok k tejto zmluve.
  3. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy, a to aj v prípade ak sa zmena alebo doplnenie zmluvy týka zmeny alebo doplnenia subdodávateľa.
  4. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.

* 1. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  2. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
  3. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí kupujúci.
  4. Táto zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú predávajúcemu a tri (3) rovnopisy zostanú kupujúcemu.
  5. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet Zmluvy

Príloha č. 2: Štruktúrovaný rozpočet

Príloha č. 3: Cenník náhradných dielov

Príloha č. 4: Zoznam subdodávateľov

Príloha č. 5: Počty normohodín za najčastejšie servisné služby

Za kupujúceho: Za predávajúceho:

V Bratislave dňa ..................... V ..................... dňa: .....................

....................................................... .......................................................

**Príloha č. 1 Kúpnej zmluvy – Predmet zmluvy**

Obsahom tejto prílohy sú hárky všetky hárky prílohy č. 1 súťažných podkladov, riadne vyplnené a predložené v ponuke úspešného uchádzača, okrem hárku „štruktúrovaný rozpočet“

**Príloha č. 2 Kúpnej zmluvy – Štruktúrovaný rozpočet**

Obsahom tejto prílohy zmluvy je hárok „štruktúrovaný rozpočet“ v prílohe č. 1 súťažných podkladov vyplnený podľa ponuky úspešného uchádzača

**Príloha č. 3 Kúpnej zmluvy – Cenník náhradných dielov**

**Príloha č. 4 Kúpnej zmluvy – Zoznam subdodávateľov**

|  |  |  |  |  |
| --- | --- | --- | --- | --- |
| **názov** | **sídlo** | **IČO** | **údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** | **Predmet subdodávky** |
|  |  |  |  |  |

# Príloha č. 5 zmluvy - Počty normohodín za najčastejšie servisné služby

|  |  |  |
| --- | --- | --- |
| **Číslo úkonu** | **Opis činnosti** | **počet Nh** |
| 1. | Výmena alkoholového senzora | 1 |
| 2. | Výmena trubkového setu | 0,5 |
| 3. | Výmena dotykovej plochy | 0,5 |
| 4. | Výmena displeja | 0,5 |
| 5. | Výmena veka batérie | 0,5 |
| 6. | Výmena držiaka náustku | 0,5 |
| 7. | Výmena tlakového snímača | 0,5 |
| 8. | Výmena matičnej dosky | 0,5 |